### Resumé

Vejle Kommune vedtog i december 2020 Spildevandsplan 2020-2028.

Tillæg 17 til spildevandsplanen beskriver kloakering af et nyt boligområde ved Hovertoften (Lokalplan 1423).

Tillæg 17 har været i offentlig høring i 8 uger. Der er indkommet et høringssvar.

Sagen fremlægges med henblik på endelig vedtagelse.

### Sagsfremstilling

Den 30. juni 2025 sendte forvaltningen tillæg 17 til Spildevandsplanen i offentlig høring i 8 uger. Forvaltningen har sendt tillægget i høring med henvisning til beslutning om at sende tillæg til spildvandsplaner, som omhandler mindre lokalplanområder, i offentlig høring [BY 8. nov. 2023] uden godkendelse af Byrådet. Tillæg 17 har været i ekstern høring i perioden fra 30. juni 2025 til den 25. august 2025.

Tillæg 17 vedrører ny kloakering af lokalplanområde 1423. Lokalplanområde 1423 vedrører et nyt boligområde Ved [adresse], som i dag er grønt område. Området indgår ikke i den gældende Spildevandsplan, hvorfor der er behov for et tillæg til Spildevandsplanen. Se vedlagte Bilag 1.

*Høringssvar*

Der er indkommet et høringssvar i høringsperioden. Høringssvar og bemærkninger dertil fremgår af Bilag 2. Høringssvar vedrører bl.a. en fremtidig regnvandsledning på tilstødende matrikel.

*Bemærkninger*

[adresse] har været i dialog med de berørte grundejere, og undersøgt for nye tekniske muligheder i forhold til at koble ledningen på eksisterende brønde højere opstrøms. Dette bliver en teknisk dårlig løsning, da brøndende ligger højere i terræn med risiko for opstuvning i den nye regnvandsledning, hvilket fremgår af kloaktegningen i Bilag 3.

Den bedst tekniske løsning er, at [adresse] sætter en ny brønd på matriklen og kobler på eksisterende tinglyste regnvandsledning.

Lodsejerne har d. 24.september 2025 accepteret at indgå en aftale med [adresse] om etablering af førnævnte brønd og ledning.

**Ansvar og grundlag for ekspropriation**

Anlægsarbejderne vedrørende kloakering af nye og eksisterende kloakoplande bliver udført i overensstemmelse med Spildevandsplanen, som er vedtaget af byrådet. Nye anlægsarbejder er en driftsopgave, som [adresse] varetager. Ekspropriation er en myndighedsopgave, som Kommunen (Byrådet) varetager.

Etablering af et spildevandsanlæg, som beskrevet i Spildevandsplanen, gør det nogen gange nødvendigt at erhverve arealer eller rettigheder fra private lodsejere til ledninger og/eller bassinanlæg. I forbindelse med anlægsarbejder benytter man ofte en fremgangsmåde, hvor man erhverver rettigheder fra private lodsejere ved frivillige aftaler. Frivillige aftaler indgås direkte mellem vandselskabet og lodsejeren. Kommunen er ikke part i aftalerne, og skal ikke godkende dem. Det er i konsekvens heraf også vandselskabet, som skal sørge for at afholde omkostningerne ved aftalernes oprettelse, tinglysning heraf samt udbetaling af erstatning mv.

Når man indgår frivillige aftaler, kan det gøres på såkaldt ekspropriationslignende vilkår. To forhold skal i den forbindelse være gældende. Der skal foreligge det fornødne ekspropriationsgrundlag i Spildevandsplanen, og der skal foreligge ekspropriationsrealitet. Ekspropriationsrealitet betyder, at der forud for, at en aftale indgås, skal foreligge en tilkendegivelse fra Byrådet om, at Kommunen er indstillet på at ekspropriere, hvis en frivillig aftale ikke kan indgås.

### Økonomi

Kloakeringsprojektet finansieres af [adresse]S. Der opkræves tilslutningsbidrag for tilslutning af spildevand og regnvand i henhold til [adresse] gældende betalingsvedtægt.

### Klima og resiliensvurdering

Etablering af et nyt spildevandssystem med rør, pumper og bassinanlæg betyder øget CO2 -udledning ved etablering, drift samt rensning af spildevand på renseanlæg.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler overfor Økonomiudvalget og Byrådet at vedtage tillæg 17 til Spildevandsplanen,

**at** der træffes beslutning om, at der anbefales vedtaget en ekspropriationsrealitet. Det vil sige, at Vejle Kommune tilkendegiver, at Kommunen vil ekspropriere de nødvendige arealer og rettigheder til gennemførelse af spildevandsplanens anlægsarbejder, hvis der ikke kan indgås frivillige aftaler mellem [adresse] og de enkelte lodsejere, og

**at** udvalget kan træffe afgørelse om ekspropriation på konkrete ejendomme omfattet af tillæg 17 til gennemførelse af spildevandsplanens anlægsarbejder.

### Beslutning

Anbefalet.

Bruno Poulsen.